2004R0141 — DA — 01.05.2004 — 000.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 141/2004

af 28. januar 2004

om gennemførelsesbestemmelser til Rådets forordning (EF) nr. 1257/1999 for så vidt angår overgangsforanstaltningerne til udvikling af landdistrikterne i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten vedrørende Tjekkiet, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3, under henvisning til akten vedrørende Tjekkiet, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og ud fra følgende betragtninger: (1) Kapitel IXa i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger ( 1 ), tilføjet ved akten vedrørende Den Tjekkiske Republiks, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, fastsætter de generelle betingelser for midlertidig supplerende støtte til overgangsforanstaltninger til udvikling af landdistrikterne i de nye medlemsstater. Der bør vedtages gennemførelsesbestemmelser for at supplere disse betingelser og tilpasse visse regler, der blev fastsat ved Kommissionens forordning (EF) nr. 445/2002 af 26. februar 2002 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) ( 2 ). (2) Disse bestemmelser bør følge nærhedsprincippet og proportionalitetsprincippet og bør derfor begrænses til de bestemmelser, der er nødvendige for at nå de ønskede mål. (3) Det er nødvendigt at præcisere betingelserne for at være berettiget til støtte fra visse overgangsforanstaltninger og fastlægge støttelofter for de særlige foranstaltninger, der gælder for Malta. (4) For at lette udarbejdelsen af planer for udvikling af landdistrikterne, der indeholder disse foranstaltninger, samt Kommissionens gennemgang og godkendelse af planerne, bør der fastlægges fælles regler for planernes udformning og indhold, bl.a. på grundlag af de krav, der er fastsat i artikel 43 i forordning (EF) nr. 1257/1999. (5) De i denne forordning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udvikling af Landdistrikterne — ud fra følgende betragtninger: UDSTEDT FØLGENDE FORORDNING:

KAPITEL I

ANVENDELSESOMRÅDE

Artikel 1

Anvendelsesområde

Ved denne forordning fastsættes gennemførelsesbestemmelserne for:

a) de specifikke foranstaltninger til udvikling af landdistrikterne, der er fastsat i kapitel IXa i forordning (EF) nr. 1257/1999, for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (i det følgende benævnt »de nye medlemsstater«)

b) programmeringen og evalueringen af samtlige foranstaltninger til udvikling af landdistrikterne for de nye medlemsstater.

KAPITEL II

SPECIFIKKE FORANSTALTNINGER FOR DE NYE MEDLEMSSTATER

Artikel 2

Støtte til delvis selvforsynende landbrug under omstrukturering

Den virksomhedsplan, som er omtalt i artikel 33b, stk. 2, i forordning (EF) nr. 1257/1999, skal være tilstrækkelig detaljeret til også at kunne anvendes som belæg for en anmodning om investeringsstøtte til den pågældende bedrift.

Artikel 3

Teknisk bistand

Som en undtagelse fra artikel 39 i forordning (EF) nr. 445/2002 anvendes regel nr. 11 i bilaget til Kommissionens forordning (EF) nr. 1685/2000 ( 3 ) for den foranstaltning, der er nævnt i artikel 33e i forordning (EF) nr. 1257/1999.

Artikel 4

Supplering af direkte betalinger

Betingelserne for at være berettiget til støtte i henhold til foranstaltningen i artikel 33h i forordning (EF) nr. 1257/1999 fastsættes i Kommissionens beslutning om at tillade supplerende nationale direkte betalinger.

KAPITEL III

SUPPLERENDE STØTTE GÆLDENDE FOR MALTA

Artikel 5

Supplering af statsstøtte i Malta

Betingelserne for at være berettiget til støtte i henhold til foranstaltningen i artikel 33i i forordning (EF) nr. 1257/1999 er fastsat i det særlige markedspolitiske program for maltesisk landbrug (SMPPMA), der er omhandlet i kapitel 4, afsnit A, punkt 1, i bilag XI til tiltrædelsesakten.

▼M1

Artikel 5a

Fuldtidslandbrugere i Malta

De betalinger, der er fastsat i artikel 33j, stk. 2, i forordning (EF) nr. 1257/1999, overstiger ikke de årlige maksimumsbeløb pr. bedrift og pr. arbejdsenhed, der er defineret i bilag I, litra A.

▼M1

KAPITEL IV

UNDTAGELSER, DER FINDER ANVENDELSE PÅ DE NYE MEDLEMSSTATER

Artikel 5b

Gennemførelse af strenge normer

1. Udgifterne til de investeringer, der er nødvendige for at opfylde normer, jf. artikel 33l, stk. 2b, i forordning (EF) nr. 1257/1999, fastsættes af den kompetente myndighed i form af tariffer. Disse tariffer beregnes på grundlag af objektive kriterier, der gør det muligt at identificere udgifterne til individuelle aktiviteter, og de afpasses efter de særlige lokale vilkår, idet enhver overkompensation undgås.

2. En landbruger, der nyder godt af støtte i henhold til artikel 33l, stk. 2b, i forordning (EF) nr. 1257/1999 med henblik på at bringe sig i overensstemmelse med allerede obligatoriske normer, bevarer retten til udligningsgodtgørelsen og til støtten til miljøvenligt landbrug, som er omhandlet i henholdsvis kapitel V og VI i afsnit II i nævnte forordning, i investeringsperioden, såfremt de øvrige betingelser for støttens ydelse er overholdt, og landbrugeren ved investeringsperiodens afslutning har opfyldt de relevante normer.

Artikel 6

Miljøvenligt landbrug

Det årlige maksimumsbeløb, der kan udbetales pr. hektar til vedligeholdelse og bevarelse af brudstensmure i Malta i medfør af artikel 33m, stk. 2, andet afsnit, i forordning (EF) nr. 1257/1999, er angivet i bilag I, punkt B.

Artikel 7

Producentsammenslutninger i Malta

1. Kun producentsammenslutninger, som omfatter et minimumsantal producenter i sektoren, og som repræsenterer en minimumsandel af produktionen i sektoren, kan modtage den minimumsstøtte, der er fastsat i artikel 33d, stk. 3, tredje afsnit, i forordning (EF) nr. 1257/1999.

2. Minimumsstøttebeløbet, beregnet på grundlag af minimumsomkostningerne ved oprettelsen af en mindre producentsammenslutning, er angivet i bilag I, punkt C.

▼B

KAPITEL V

ADMINISTRATIVE OG FINANSIELLE BESTEMMELSER

Artikel 8

Evaluering

Der foretages ikke midtvejsevaluering, jf. artikel 56 og 57 i forordning (EF) nr. 445/2002, for de nye medlemsstater i programmeringsperioden 2004-2006.

Artikel 9

Programmering

1. Med henblik på anvendelsen af punkt 8 i bilag II til forordning (EF) nr. 445/2002 benytter de nye medlemsstater den årlige programmeringsplan og den samlede vejledende finansielle oversigt i bilag II til nærværende forordning.

2. Ud over de oplysninger, der kræves i punkt 9 i bilag II til forordning (EF) nr. 445/2002, indeholder planerne til udvikling af landdistrikterne, jf. afsnit III, kapitel II, i forordning (EF) nr. 1257/1999, de oplysninger, der er nævnt i bilag III til nærværende forordning.

▼M1

Artikel 9a

Ansøgning og kontrol vedrørende foranstaltningen om gennemførelse af strenge normer

Hvad angår støtten i henhold til artikel 33l, stk. 2b, i forordning (EF) nr. 1257/1999, bør den kontrol med ansøgninger under ordningen, der er fastsat i artikel 59 i forordning (EF) nr. 445/2002 (eller artikel 67 i den nye forordning), gøre det muligt at sikre, at investeringen er nødvendig for opfyldelsen af de pågældende normer. Når ansøgningen under ordningen vedrører et årligt støttebeløb på over 10 000 EUR, skal kontrollen af denne ansøgning omfatte et besøg på stedet.

Den kontrol af betalingsansøgningerne, der er fastsat i artikel 59 i forordning (EF) nr. 445/2002 (eller artikel 67 i den nye forordning), for støtte omhandlet i stk. 1 i nærværende artikel, skal gøre det muligt at sikre, at investeringen er gennemført. Når betalingsansøgningen vedrører et årligt støttebeløb på over 10 000 EUR, skal kontrollen af denne ansøgning omfatte et besøg på stedet.

▼B

KAPITEL VI

AFSLUTTENDE BESTEMMELSER

Artikel 10

Ikrafttræden

Denne forordning træder i kraft den 1. maj 2004 på betingelse af, at traktaten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft.

Denne forordning er bindende i alle enkeltheder og gælder umiddelbart i hver medlemsstat.

▼M1

BILAG I

Oversigt over støttebeløbene for de specifikke foranstaltninger for Malta

A. Maksimumsbeløb, jf. artikel 5a:



Formål EUR Støtte til fuldtidslandbrugere for kunstvandet jord 766 pr. hektar for ikke-kunstvandet jord 213 pr. hektar for husdyrbrug 67 pr. storkreatur Maksimumsbeløb pr. bedrift 14 500 pr. årlig arbejdsenhed

B. Maksimumsbeløb, jf. artikel 6:



Formål EUR Maksimumsbeløb til vedligeholdelse og bevarelse af brudstensmure 2 000 pr. hektar

C. Støttebeløb, jf. artikel 7, stk. 2:



Formål EUR Støtte til oprettelse af producentsammenslutninger 63 000 1. år 63 000 2. år 63 000 3. år 60 000 4. år 50 000 5. år

BILAG II

▼B

BILAG III

Oplysninger vedrørende de specifikke foranstaltninger og undtagelser, der er omhandlet i kapitel IXa til forordning (EF) nr. 1257/1999, og som skal figurere i planen for udvikling af landdistrikterne

1) Foranstaltninger, der finder anvendelse på alle nye medlemsstater

I. Støtte til delvis selvforsynende landbrug under omstrukturering

A. Hovedtræk: — en definition af et delvis selvforsynende landbrug med angivelse af bedriftens minimums- og/eller maksimumsstørrelse, andelen af den markedsegnede produktion og/eller indkomstniveauet for støtteberettigede bedrifter — en definition af den økonomiske levedygtighed.

B. Andet: — indholdet i planen for udvikling af landdistrikterne.

II. Producentsammenslutninger

A. Hovedtræk: — kun for Maltas vedkommende angives, hvilken eller hvilke sektorer der er berørt af undtagelsen med dokumentation for den samlede yderst lave produktion samt betingelserne for at være omfattet af undtagelsen: minimumsandelen af sammenslutningens produktion i forhold til den samlede produktion i sektoren, minimumsantallet af producenter i sektoren, der er medlem af sammenslutningen — kun for Maltas vedkommende: dokumentation for og beregning af de årlige beløb.

B. Andet: — beskrivelse af proceduren for officiel godkendelse af sammenslutningen, herunder kriterierne for at blive medlem — berørte sektorer.

III. Teknisk bistand

A. Hovedtræk: — intet.

B. Andet: — beskrivelse af modtagerne.

IV. Foranstaltninger af typen LEADER+

Erhvervelse af færdigheder (artikel 33f, stk. 1, i forordning (EF) nr. 1257/1999)

A. Hovedtræk: — procedurer og tidsplan for udvælgelsen af de kontrahenter, der får til opgave at gennemføre aktionerne.

B. Andet: — intet.

Integrerede pilotstrategier til udvikling af landdistrikterne (artikel 33f, stk. 2, i forordning (EF) nr. 1257/1999)

A. Hovedtræk: — procedure og tidsplan for udvælgelsen af de lokale aktionsgrupper, der kan støttes af foranstaltningen, herunder udvælgelseskriterierne og det højeste påtænkte antal deltagere — kriterier til påvisning af den administrative kapacitet og erfaringerne med strategier af typen »lokaludvikling af landdistrikterne« på regionalt plan.

B. Andet: — intet.

V. Supplering af direkte betalinger

A. Hovedtræk: — EU-bidrag pr. programmeringsår.

B. Andet: — udpegning af det udbetalende organ.

2) Foranstaltninger gældende for Malta

I. Supplering af statsstøtte

A. Hovedtræk: — intet.

B. Andet: — udpegning af det udbetalende organ.

▼M1

II. Fuldtidslandbrugere i Malta

A. Hovedtræk: — intet.

B. Andet: — definition af fuldtidslandbruger.

▼M1

3) Undtagelser, der finder anvendelse på alle nye medlemsstater

I. Gennemførelse af strenge normer

A. Hovedtræk: — en liste over de normer, for hvilke der er taget hensyn til investeringsudgifterne, og en beskrivelse af de nødvendige investeringer.

B. Andet: — tarifferne for investeringsudgifterne pr. støtteberettiget norm omfattende de detaljerede beregninger, som berettiger en sådan tarif — varigheden af investeringsperioden/-perioderne pr. støtteberettiget norm og begrundelsen for valget — bestemmelser, der gør det muligt at sikre, at de investeringer, der støttes inden for rammerne af foranstaltningen om gennemførelse af strenge normer, undtages fra støtte inden for rammerne af afsnit II, kapitel I, i forordning (EF) nr. 1257/1999 — som supplement til punkt 12, 2), i bilag II til forordning (EF) nr. 445/2202 (eller den nye forordning), angives gennemførelsen af artikel 9a i nærværende forordning.

II. Forbedring af forarbejdningen og afsætningen af landbrugsprodukter

A. Hovedtræk: — intet.

B. Andet: — liste over virksomheder, der har fået indrømmet en overgangsperiode, jf. artikel 33l, stk. 3, i forordning (EF) nr. 1257/1999.

III. Skovbrug

A. Hovedtræk: — intet.

B. Andet: — klassifikation af området efter graden af risikoen for skovbrande.

▼B

4) Undtagelse for Estland

I. Skovrejsning på landbrugsjord

A. Hovedtræk: — intet.

B. Andet: — beskrivelse af kontrollen af arealernes anvendelse i de seneste fem år forud for skovrejsningen.

5) Undtagelse for Malta

I. Landbrugsmiljø

A. Hovedtræk: — begrundelse for og beregning af de årlige maksimumsbeløb til vedligeholdelse og bevarelse af brudstensmure.

B. Andet: — intet.

( 1 ) EFT L 160 af 26.6.1999, s. 80. Senest ændret ved akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse.

( 2 ) EFT L 74 af 15.3.2002, s. 1. Senest ændret ved forordning (EF) nr. 963/2003 (EUT L 138 af 5.6.2003, s. 32).

( 3 ) EFT L 193 af 29.7.2000, s. 39.